b'\n_START_ARTICLE_\nMelania Trump\n_START_SECTION_\n\xc5\xbdivljenjepis\n_START_PARAGRAPH_\nOdra\xc5\xa1\xc4\x8dala je v Sevnici, kmalu pa se je preselila v Ljubljano, kjer je obiskovala Srednjo \xc5\xa1olo za oblikovanje in fotografijo. Melania je za\xc4\x8dela \xc5\xa1tudirati na Fakulteti za arhitekturo, pri osemnajstih pa je podpisala pogodbo z modno agencijo iz Milana. Kariera fotomodela jo je v 1990. letih vodila v Zdru\xc5\xbeene dr\xc5\xbeave Amerike, kjer je najprej delala z za\xc4\x8dasno vizo, leta 2001 pa je tam dobila stalno prebivali\xc5\xa1\xc4\x8de. Nekaj let pred tem je spoznala ameri\xc5\xa1kega medijskega mogotca in bogata\xc5\xa1a Donalda Trumpa in se leta 2005 poro\xc4\x8dila z njim, leta 2006 je rodila njunega sina Barrona Williama in postala naturalizirana ameri\xc5\xa1ka dr\xc5\xbeavljanka.\n_START_SECTION_\nPrva dama Zdru\xc5\xbeenih dr\xc5\xbeav Amerike\n_START_PARAGRAPH_\nTrump je bil konec leta 2016 izvoljen za 45. predsednika Zdru\xc5\xbeenih dr\xc5\xbeav Amerike. Ob njegovem prevzemu funkcije 20. januarja 2017 je tako postala prva dama Zdru\xc5\xbeenih dr\xc5\xbeav Amerike. Je \xc5\xa1ele druga na tujem rojena prva dama v zgodovini ZDA in prva po skoraj dvesto letih. Zaradi \xc5\xa1olanja sina Barrona, se je v Belo hi\xc5\xa1o vselila nekaj mesecev po inavguraciji, ob koncu \xc5\xa1olskega leta. Z njima sta se v Belo hi\xc5\xa1o vselila tudi star\xc5\xa1a, Amalija in Viktor Knavs._NEWLINE_V letu 2018 je Melanija ustanovila kampanjo "Be Best" (v prevodu: "Bodi najbolj\xc5\xa1i"), ki otroke spodbuja, da bi bili najbolj\xc5\xa1i na svojih podro\xc4\x8djih. Opozarja tudi na socialno, fizi\xc4\x8dno in \xc4\x8dustveno stanje ter na spletno varnost ter odvisnosti. Kampanja je bila dele\xc5\xbena tudi kritik, sploh v to\xc4\x8dki spletne varnosti in kulture na spletu, ki je, slednje, njen mo\xc5\xbe naj ne bi imel. _NEWLINE_Njena pisarna je imela v za\xc4\x8detku leta 2018 13 uslu\xc5\xbebencev, kar je nekoliko manj kot pri njenih predhodnicah Michelle Obama in Lauri Bush eno leto po nastopu mandata. Z mo\xc5\xbeem Donaldom Trumpom spita v lo\xc4\x8denih spalnicah.'